1. Klimaplan 2050 - Status og opfølgning 2025 (Åben)
Tidl. politisk behandling
Forventet sagsgang
TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til den årlige opfølgning på Klimaplan 2050, der 
indeholder en status for de enkelte klimaindsatser, Favrskov Kommunes CO2e-
regnskab og en status for opfyldelsen af målsætningerne i Klimaplan 2050.
Byrådet vedtog 27. september 2022 Klimaplan 2050. Med klimaplanen satte Byrådet et ambitiøst mål om, 
at CO2e-udledningen i [adresse] som geografisk område i 2030 skal være reduceret med 70 % 
i forhold til den samlede udledning i 1990, og at Favrskov Kommune som geografisk område skal være 
CO2e-neutral i 2050 i overensstemmelse med Paris-aftalen.
Klimaplan 2050 sætter rammen for kommunens arbejde på klimaområdet med indsatser, der arbejder med 
såvel klimaforebyggelse som klimatilpasning. Denne opfølgning omhandler klimaforebyggelse og dermed 
indsatser, der reducerer CO2e-udledningen i [adresse].
Klimaplan 2050 indeholder en beskrivelse af, hvordan klimaarbejdet løbende monitoreres og evalueres. 
Der skal årligt udarbejdes nærværende statusnotat og evaluering af indsatser i klimaplanens 
indsatskatalog. Derudover præsenteres et opdateret CO2e-regnskab, og der evalueres på opfyldelsen af 
mål i Klimaplan 2050. Den nuværende Klimaplan 2050 løber fra 2022 til 2026 og skal derfor recertificeres 
inden udgangen af 2026. Den næste status og opfølgning præsenteres i 2026 i forbindelse med den nye 
Klimaplan 2050.
VURDERING
Teknik og Miljø vurderer, at arbejdet med implementering af Klimaplan 2050 overordnet følger den fastlagte 
plan.  [adresse] har igangsat et vidtgående arbejde med at mindske CO2-udledningen fra både 
kommunens egne aktiviteter, men også de aktiviteter der sker inden for kommunens grænser. Dette gælder 
bl.a. på transport-, industri-, landbrug- og energiområdet. Over 50 forskellige indsatser er på nuværende 
tidspunkt afsluttet eller igangsat.
Der var ved vedtagelsen af Klimaplan 2050 en forventet difference på 106.600 tons CO2e i forhold til målet 
i 2030 og en difference på 240.500 tons CO2e i 2050. Teknik og Miljø vurderer, at differencen mellem den 
realiserede CO2e-reduktion og målsætningerne vil falde i takt med, at rammevilkår for den kommunale 
klimaindsats forbedres, og nye teknologiske muligheder udvikles. Der er dog behov for, at [adresse] 
Kommune løbende afdækker, prioriterer og implementerer flere nye indsatser. Teknik og Miljø har 
udarbejdet et idekatalog, hvorfra Byrådet – i forbindelse med budgetforhandlingerne for 2026 – kan 
udvælge nye indsatser og eventuel prioritering af midler hertil. 
Status på klimaindsatserne og delmål
Arbejdet med klimaindsatserne sker løbende, og forvaltningen implementerer og gennemfører indsatser 
frem mod [adresse] mål om 70 % reduktion i 2030. 52 ud af de 58 vedtagne indsatser er enten 
[adresse]: [adresse]
Dok-ID: 3839782
Sagsbehandler: njes
Teknik- og Miljøudvalget
9. maj 2025  15:00
afsluttet (16) eller igangsat (36). Se bilag 1 for et overblik og en uddybende status for hver af de 58 
indsatser.
Klimaplan 2050 definerer, udover de to overordnede mål for CO2e-udledningen, også 15 delmål. Teknik og 
Miljø vurderer, at Favrskov Kommune med de nuværende indsatser sandsynligvis vil indfri otte af 
delmålene, mens tre af delmålene sandsynligvis ikke nås. Det er usikkert, hvorvidt de resterende fire delmål 
opnås. I bilag 1 findes status for hver af de 15 delmål visualiseret på slide 4-18.
CO2e-regnskab
Valdemar Kjeldsen har udarbejdet Favrskov Kommunes CO2e-regnskab for 2022, der er de senest tilgængelige 
data. Regnskabet viser, at CO2e-udledningen i kommunen er faldet med ca. 13 % fra 2020 til 2022. 
Udviklingen skyldes i høj grad en reduktion på energiområdet i industri og i nogen grad i erhverv og 
husholdninger. Se bilag 2 for en gennemgang af Favrskov Kommunes CO2e -regnskab.
Tabel 1: Udvikling i CO2e-udledningen i [adresse]
1990
2020
2022
Ton CO2e
736.000
474.000
413.000
Reduktion
-
36 %
44 %
Basisåret for udregningen af Favrskov Kommunes CO2e-udledning som geografisk område er 1990. Tabel 
1 viser, at Favrskov Kommune i 2022 havde sænket CO2e-udledningen med 44 %. [adresse] 
mangler altså at reducere CO2e-udledningen i kommunen med 26 procentpoint frem mod 2030 for at nå 
målet om 70 % reduktion. [adresse] har som mål at være klimaneutral i 2050 og er derfor nået 
44 % mod det mål. Udregningen af Favrskov Kommunes målopfyldelse mod 2030-målet påvirkes af en 
række usikkerheder, der er udfoldet på slide 9 i bilag 2.
ØKONOMI
Finansieringen af arbejdet med at nå de ambitiøse målsætninger er hovedsageligt forankret i en årlig 
anlægsblok ”Implementering af [adresse] 2050”, som senest er vedtaget i Budget 2025-28 og som 
genfremsættes årligt med et justeret indsatskatalog og økonomi som følge af nye data og ny viden. I Budget 
2025-28 er der afsat 4,6 mio. kr. i 2025 og i overslagsårene. Midlerne dækker en bred vifte af indsatser, 
herunder køb af jord mhp. skovrejsning, samarbejde med landbrug og transportsektorerne samt 
borgerettede initiativer.
Finansieringen af evt. nye indsatser drøftes i forbindelse med budgetprocessen for Budget 2026-29.
INDSTILLING
Direktøren for Teknik og Miljø indstiller til Byrådet:
1.
At den årlige opfølgning på Klimaplan 2050 godkendes.
BESLUTNING
.
Teknik- og Miljøudvalget, 9. maj 2025: 
Fraværende: Ingen
Indstilles godkendt. 
Bilag

Bilag 1 - 2025 statusrapport for Klimaplan 2050 (3847644)

Bilag 2 til Klimaplan 2050 statusrapport 2025 - Udvikling i CO2e-regnskabet for Favrskov Kommune 
(3847643)
